Mazăre va fi adus pe 20 mai în România. Anunț oficial al Poliției

Inspectoratul General al Poliției Române anunță într-un comunicat de presă că Radu Mazăre va fi adus în România în 20 mai.

Comunicatul oficial:

În urma informării transmise de autoritățile din Republica Madagascar, la data de 14 mai a.c., cu privire la admiterea extrădării persoanei urmărite internațional, Radu Ștefan Mazăre, Poliția Română a demarat, de îndată, formalitățile necesare aducerii în țară a acesteia.

Astfel, s-a constituit o escortă, formată din polițiști români, care se va deplasa în Republica Madagascar, pentru preluarea persoanei urmărite internațional, întoarcerea pe teritoriul României urmând a avea loc la data de 20 mai 2019.

Foto: Radu Mazăre la un carnaval din Constanța, costumat în Ștefan cel Mare (Contul personal de Facebook)